ઈનકમ ટેક્સ વિભાગના આંકડાઓ અનુસાર નાણાકિય વર્ષ 2016-17 માં કેન્દ્ર સરકારને ડાયરેક્ટ ટેક્સના રૂપમાં કુલ 849818.48 કરોડ રુપિયા પ્રાપ્ત થયા છે. આમાંથી સૌથી વધારે 314056 કરોડ રુપિયા મહારાષ્ટ્રમાંથી પ્રાપ્ત થયા છે. દિલ્હીથી ડાયરેક્ટ ટેક્સ સ્વરૂપે સરકારને 108882.50 કરોડ રુપિયા પ્રાપ્ત થયા છે. ડાયરેક્ટ ટેક્સ કલેક્શનમાં કર્ણાટકનું યોગદાન 85920.98 રુપિયા રહ્યું છે તો તમિલનાડુએ ડાયરેક્ટ ટેક્સ સ્વરૂપે સરકારને 60077.95 કરોડ રુપિયા આપ્યા છે. ગુજરાત કે જે પોતાના વ્યાપાર માટે જાણીતું છે એવા ગુજરાતમાંથી નાણાકિય વર્ષ 2016-17 માં ડાયરેક્ટ ટેક્સ સ્વરૂપે કેન્દ્ર સરકારને 38808.27 કરોડ રુપિયા મળ્યા છે.